ΓΡΑΠΤΗ ΕΡΩΤΗΣΗ E-3281/00

υποβολή: Mara Sornosa Martnez (PSE) προς την Επιτροπή

(25 Οκτωβρίου 2000)

Θέμα: Σχέδιο αστικοποίησης των προστατευομένων περιοχών του έλους της Peiscola (Castelln-Ισπανία)

Το Ανώτερο Δικαστήριο της Ισπανίας επέτρεψε πρόσφατα την ανοικοδόμηση 50 000 τετραγωνικών μέτρων του έλους της Peiscola, έναν από τους πλέον σημαντικούςγροβιότοπους της κοινότητας της Βαλέντσια. Το έλος αυτό τελικά θα συμπεριληφθεί από την Αυτόνομη Κυβέρνηση (Generalitat), έστω και με επιφάνεια αισθητώς μικρότερη από την αρχικώς προταθείσα, στον κατάλογογροβιότοπων που προστατεύονται μέσω του δικτύου Natura 2000 και των ταμείων LΙFΕ-Naturaleza. Η επιχείρηση LΕVΙΝSΑ που έχει αναλάβει την ανοικοδόμηση προτίθεται να κατασκευάσει εντός της περιμέτρου του έλους συγκρότημα κτιρίων έως επτά ορόφων τα οποία θα επιβαρύνουν αναμφίβολα αυτόν τον προστατευόμενο χώρο και θα θέσουν σε σοβαρό κίνδυνο την επιβίωση των ειδών που κατοικούν εκεί (όπως π.χ. το Valencia hispanica).

Εξάλλου, πρέπει να επισημανθεί ότι ο σημερινός προσδιορισμός της προστατευόμενη ζώνης που προτείνεται στον κατάλογο τωνγροβιότοπων της αυτόνομης κυβέρνησης δεν συμπεριλαμβάνει τις αποξηραμένες περιοχές όπου αυτή τη στιγμήπάρχουν εγκαταστάσεις αθλητισμού και κάμπινγκ. Υπό την έννοια αυτή, οι οικολογικές οργανώσεις όπως η Asociacin Protectora de la Naturaleza Lenantina/Ecologistas en Accin (οι οποίες στο παρελθόν είχαν καταθέσει καταγγελία προς την Ευρωπαϊκή Επιτροπή) φρονούν ότι ενδέχεται ναφίστανται κερδοσκοπικά συμφέροντα και γι' αυτό τον λόγο εξαιρούνται από την περίμετρο προστασίας οι αποξηραμένες περιοχές.

Λαμβάνονταςπόψη ότι:

- το προαναφερθέν είδος Valencia hispanica (ή Samaruc) που προστατεύεται στο παράρτημα ΙΙ της οδηγίας 92/43/ΕΟΚ(1) απαντάται πλέον μόνον στην Albufera της Valencia και στο Prat της Peiscola"

- ότι στην απάντησή της στην ερώτηση Ε-0447/00 (της 7ης Απριλίου 2000)(2) η Επιτροπήπόσχεται να μεριμνήσει για την ορθή εφαρμογή των οριζομένων στο παράρτημα ΙΙ της Οδηγίας 85/337/ΕΟΚ(3) σχετικά με μελέτες για τις περιβαλλοντικές επιπτώσεις όσον αφορά σχέδια που προβλέπονται στο έλος της Peiscola"

δεν φρονεί η Επιτροπή ότι θα έπρεπε να κινήσει διαδικασία επί παραβάσει κατά της Ισπανίας καθότι δεν τήρησε την οδηγία σχετικά με τους βιοτόπους όσον αφορά την προστασία της εν λόγω περιοχήςγροβιοτόπων και του είδους Valencia hispanica;

Γνωρίζει η Επιτροπή εάν οι ισπανικές αρχές έχουν προβεί σε μία ορθή εφαρμογή της οδηγίας για την διεξαγωγή μελέτης περιβαλλοντικών επιπτώσεων στην περίπτωση των έργων που σχεδιάζει η LΕVΙΝSΑ στην περιοχή του έλους της Peiscola;

(1) ΕΕ L 206 της 22.7.1992, σελ. 7.

(2) ΕΕ C 26 E της 26.1.2001, σελ. 44.

(3) ΕΕ L 175 της 5.7.1985, σελ. 40.

Απάντηση της κας Wallstrm εξ ονόματος της Επιτροπής

(14 Δεκεμβρίου 2000)

Η Επιτροπή κίνησε διαδικασία λόγω παράβασης κατά της Ισπανίας, δυνάμει του άρθρου 226 (πρώην άρθρο 169) της συνθήκης ΕΚ, λόγω της εκτέλεσης πολλών έργων τα οποία επηρεάζουν την φυσική ζώνη Marjal de Pescola στην επαρχία Castelln.

Πρέπει να σημειωθεί ότι οι ισπανικές αρχές δεν έχουν ακόμη επισήμως κοινοποιήσει στην Επιτροπή την ένταξη του τόπου Marjal de Pescola στον κατάλογο των τόπων οι οποίοι μπορούν να ενσωματωθούν μελλοντικά στο δίκτυο Natura 2000, όπως προβλέπεται στο άρθρο 4 της οδηγίας 92/43/ΕΟΚ(1) του Συμβουλίου, της 21ης Μαΐου 1992, για τη διατήρηση των φυσικών οικοτόπων, καθώς και της άγριας πανίδας και χλωρίδας.

Στο πλαίσιο της διεξαγωγής της εν λόγω διαδικασίας λόγω παράβασης, η Επιτροπή θεωρεί ότι οι ισπανικές αρχές δεν έλαβαν τα αναγκαία μέτρα προκειμένου να καθιερώσουν ένα σύστημα αυστηρής προστασίας του είδους Valence hispanique, είδος προτεραιότητας του παραρτήματος IV της οδηγίας 92/43/ΕΟΚ, όπως απαιτείται από το άρθρο 12 παράγραφος 1 στοιχείο δ) της οδηγίας. Η απειλή που αφορά τους οικοτόπους του εν λόγω είδους συνδέεται με μέτρα διαρρύθμισης των ακτών και με ένα οδικό έργο. Η απάντηση των ισπανικών αρχών έχει μόλις φθάσει στην Επιτροπή. Επί του παρόντος εξετάζεται.

Πρέπει ναπογραμμιστεί εντούτοις ότι η Επιτροπή δεν έχει λάβει γνώση του νέου πολεοδομικού έργου, στο οποίο αναφέρεται το Αξιότιμο Μέλος του Κοινοβουλίου. Συνεπώς, η Επιτροπή έχει απευθυνθεί στις ισπανικές αρχές προκειμένου να ζητήσει πληροφορίες σχετικά με το εν λόγω έργο και τις επιπτώσεις του στη ζώνη Marjal de Pescola.

(1) ΕΕ L 206 της 22.7.1992.